Keski-Suomi

Konneveden paikallisyhdistys ry

TOIMINTAKERTOMUS

2018

Sisällys

[Yleistä 1](#_Toc474840208)

[Talousyhteenveto 4](#_Toc474840209)

[Tilinpäätös 5](#_Toc474840210)

[Yhteystiedot 6](#_Toc474840211)

[Yhdistyksen tiedot 6](#_Toc474840212)

Yleistä

Jäsenet ja kokoukset

Vuonna 2018 OAJ:n Konneveden paikallisyhdistykseen kuului 40 jäsentä. Vuoden aikana yhdistykseen liittyi kaksi uutta jäsentä ja yhdistyksestä erosi neljä jäsentä. Jäsenistä 37 oli työ- tai virkasuhteessa Konneveden kuntaan vuoden 2018 lopussa.

Sääntöjen määräämät yleiskokoukset: Kevätkokous järjestettiin 19.3.2018 Mieron Papu & Pidossa ja paikalla oli 11 yhdistyksen jäsentä. Syyskokous järjestettiin risteilyn merkeissä Linnea-laivalla Konnevesi-järvellä 24.10.2018. Syyskokoukseen osallistui 15 jäsentä.

Lisäksi yhdistyksen hallitus kokoontui viisi kertaa vuoden 2018 aikana.

Hallitus ja luottamusmiehet

Yhdistyksen hallituksen puheenjohtajana toimi Pasi Manninen ja sihteerinä Elina Pasanen (varajäsen Juho Salonen). Muut hallituksen jäsenet olivat Pauliina Oittinen (Heli Kaleva), Elli Noponen (Tuija Raatikainen), Tuovi Liimatainen Marika Järvikallio), Olli Pöyhönen (Virpi Janhunen) ja Aino-Kaisa Blå (Olli Pylkkä).

Hallituksen erovuoroisiksi jäseniksi (suluissa varajäsen) todettiin hallituksen kokouksessa 9.10.2018 Tuovi Liimatainen (Marika Järvikallio), Olli Pöyhönen (Virpi Janhunen) ja Pauliina Oittinen (Heli Kaleva). Syyskokouksessa heidät valittiin jatkamaan hallituksessa myös seuraavan kaksivuotiskauden 2019-2020. Elli Noponen jättäytyi pois paikallisyhdistyksen hallituksesta ja hänen tilalleen varsinaiseksi jäseneksi valittiin Tuija Raatikainen (varajäseneksi Mervi Matero-Puttonen).

Opetusalan pääluottamusmiehenä jatkoi Urho Paasolainen ja JUKOn pääluottamusmiehenä Riikka Kokko.

Koulutustoiminta

Puheenjohtaja osallistui YSI Keski-Suomen kokouksiin noin kahden kuukauden välein ja toimi varajäsenenä OAJ Keski-Suomen hallituksessa.

Varhaiskasvatusseminaariin Akavatalolla Helsingissä 28.-29.9.2018 osallistuivat Heli Kaleva, Pauliina Oittinen ja Riikka Kokko.

JUKOn pääluottamusmies Riikka Kokko osallistui seuraaviin koulutuksiin:

16.1.2018 OAJ:n järjestövalmiuskierros, Jyväskylä

22.1.-23.1.2018 SOLA-koulutus, Helsinki

12.3.-13.3.2018 Luottamusmiesten neuvottelupäivät, Jyväskylä

3.-4.10.2018 Pääluottamusmiesten neuvottelupäivät, Helsinki

25.-26.10.2018 Yhteistoiminnan neuvottelupäivät, Seinäjoki

Virkistystoiminta

Yhdistyksen tarjoamaa liikuntakorttia käytti vuoden 2018 aikana 17 jäsentä. Liikuntakorttien kustannukset olivat 846 euroa. Syyskokouksessa päätettiin laajentaa kortti liikuntakortista harrastuskortiksi, jolloin yhdistyksen tarjoaman 50 euroa voi käyttää liikuntaharrastusten lisäksi myös kulttuuriharrastuksiin.

Kuusenkaatajaisiin 11. tammikuuta 2018 kokoonnuttiin työpajaan taiteilija Sirpa Hasan kotiin Pukaran vanhalle koululle. Työpajan aiheena oli huoneentaulu-kollaasi. Illanviettoon kuului tutustumista Pukaran koulun historiaan ja Sirpa Hasan työhön sekä ruokailu ja työpaja, jossa jokainen sai koota omannäköisensä huoneentaulun. Kuusenkaatajaisiin osallistui 10 yhdistyksen jäsentä.

Syyskokoukseen 24.10.2018 yhdistettiin virkistystoimintaa kun kokous järjestettiin Linnea-laivan risteilyllä Konnevesi-järvellä. Muutaman tunnin risteilyllä oli kokouksen lisäksi tarjolla ruokailu sekä upea syksyinen järvimaisema. Syyskokouksen risteilylle osallistui 15 yhdistyksen jäsentä.

Yhdistys järjesti jäsenilleen pikkujoulut 23.11.2018. Ohjelmassa oli pakohuonepeli ja ruokailu Jyväskylässä. Pikkujouluihin osallistui 10 yhdistyksen jäsentä.

Talousyhteenveto

Paikallisyhdistyksen tilikausi 1.1.2018-31.12.2018 oli 2021,49€ alijäämäinen. Eniten kuluja aiheutui virkistystapahtumista sekä kevät- ja syyskokouksen järjestelyistä. Kunnan yhteisen defibrillaattorin kustannuksiin osallistuminen oli myös suurempi yksittäinen kulu. Varoja yhdistyksen tilillä Konneveden Paikallisosuuspankissa oli vuoden 2018 lopussa 3065,99€.

Tuotot koostuivat jäsenmaksutuotoista sekä OAJ:n avustuksesta. Jäsenmaksutuottoja yhdistyksellä oli vuonna 2018 noin 2700€ ja OAJ:n avustuksia 600€. Kuluja (palkkiot, matkakulut, liikuntakortit, virkistystoiminta, kokouskulut, muistamiset ja muut kulut) yhdistyksellä oli vuonna 2018 noin 5370€.

Tilinpäätös

Varsinainen toiminta

* Palkkiot 1512,89
* Matkakulut 108,38
* Pankin kulut 248,00
* Kokouskulut 605,98
* Virkistystoiminta 1639,00
* Liikuntakortit 846,00
* Muistamiset 77,85
* Muut 330,00
* KULUJÄÄMÄ -5368,10

Varainhankinta

* OAJ:n avustukset 600,00
* Muut tuotot 0,00
* Jäsenmaksutuotot 2746,61
* TUOTTOJÄÄMÄ +3346,61
* Rahat ja pankkisaamiset Konneveden Osuuspankissa 3056,99
* Vastattavaa 5087,48
* Tilikauden alijäämä 2021,49

Tilikauden tulos -2021,49 euroa

Yhteystiedot

|  |  |  |  |
| --- | --- | --- | --- |
| https://peda.net/p/pasi.manninen:file/mugshot/7e8138a727ffccfac359230872966d1ed5c2ac37 | **Pasi Manninen**  Puheenjohtaja  [pasi.manninen@konnevesi.fi](mailto:pasi.manninen@konnevesi.fi) |  | **Elina Pasanen**  Sihteeri  Jäsenasiat  [elina.pasanen@konnevesi.fi](mailto:elina.pasanen@konnevesi.fi) |
|  |  |  |  |
|  |  |  |  |

Yhdistyksen tiedot

**OAJ:n Konneveden paikallisyhdistys ry**

Elina Pasanen, Silmutlahdentie 19, 44300 Konnevesi  
  
Y-tunnus:  
1110498-0  
  
Nettisivut:  
https://peda.net/konnevesi/oaj-konnevesi3